קרנית פלוג

קרנית פְלוּג (נולדה ב-9 בינואר 1955) היא כלכלנית ישראלית, שכיהנה כנגידת בנק ישראל בשנים 2013–2018. פלוג נולדה ב-1955 בפולין, ובהיותה בת שלוש עלתה לישראל עם הוריה, והמשפחה התיישבה תחילה בשכונת קריית היובל שבירושלים. אביה, נח פלוג, עבד במשרד האוצר, שימש כיועץ כלכלי בשגרירות ישראל בגרמניה, והיה במשך שנים רבות יושב ראש מרכז הארגונים של ניצולי השואה בישראל. אמה, דורותה לבית טוגנדרייך, עבדה שנים רבות כרופאת ילדים. פלוג למדה בתיכון ליד האוניברסיטה בירושלים. בשנת 1980 השלימה בהצטיינות לימודי MA בכלכלה באוניברסיטה העברית בירושלים, ובשנת 1985 השלימה לימודי דוקטורט בכלכלה באוניברסיטת קולומביה בניו יורק. נושא הדיסרטציה: "Government policies in a general equilibrium model of international trade and human capital" (מדיניות ממשלתית במודל שיווי משקל כללי של סחר בינלאומי והון אנושי). בשנת 1984 הצטרפה ככלכלנית לקרן המטבע הבינלאומית, וב-1988 חזרה לישראל והחלה לעבוד במחלקת המחקר של בנק ישראל. יחד עם ניצה (קלינר) קסיר היא ביצעה מחקרים בנושאי מקרו-כלכלה ושוק העבודה, בהם בתחומי שכר המינימום, קליטת העלייה והעוני. בשנים 1994–1996 עבדה בבנק האינטר-אמריקאי לפיתוח (Inter-American Development Bank) ככלכלנית מחקר בכירה. ב-1997, לאחר שובה לבנק ישראל, מונתה לסגנית מנהל מחלקת המחקר, וביוני 2001 מונתה למנהלת המחלקה ולחברה בהנהלת בנק ישראל. במהלך עבודתה כיהנה במספר ועדות ממשלתיות וציבוריות, בהן הוועדה להגברת התחרותיות, הוועדה לשינוי חברתי-כלכלי (ועדת טרכטנברג), הוועדה לבחינת תקציב הביטחון (ועדת ברודט) הוועדה לאיתנות פיננסית של הביטוח הלאומי. פלוג ידועה כתומכת בהעלאת גיל הפרישה לנשים. לטענתה זהו צעד מתבקש לאור העלייה בתוחלת החיים והירידה הצפויה בגובה ההכנסה לאחר הפרישה כתוצאה מכך. היא מאמינה שאת התהליך יש לשלב עם כלים משלימים לעידוד תעסוקת מבוגרים, כמו אכיפת חוקים האוסרים אפליה על רקע גיל, קרנות למקצועות שוחקים, ומתן הכשרות. כמו כן, הייתה בין התומכים בהנהגת מס הכנסה שלילי כסיוע לעובדים בשכר נמוך. בניגוד לכלכלנים רבים היא סבורה שיש להגדיל את ההוצאה הציבורית, ולהשקיע בשירותים חברתיים, בחינוך ובתשתיות. ביולי 2011 מונתה למשנה לנגיד בנק ישראל. בתחילת יולי 2013, בעקבות פרישתו של סטנלי פישר מתפקיד נגיד בנק ישראל, מונתה לממלאת מקום הנגיד. ב-13 בנובמבר 2013 מונתה לנגידת בנק ישראל, האישה הראשונה בתפקיד זה, תפקיד בו כיהנה קדנציה אחת, עד 12 בנובמבר 2018. אחת מהפעולות הראשונות שלה כנגידה הייתה למנות לה כמשנה את ד"ר נדין בודו-טרכטנברג. לאורך כהונתה כנגידה התפרסמו לעיתים חילוקי דעות בינה לבין שר האוצר משה כחלון. בין היתר טענה פלוג כי יש צורך לשפר את הפיריון בעוד שר האוצר הביא לאישור תקציב דו־שנתי שלא תומך כלל בשיפור הפריון. פלוג התנגדה נחרצות למהלך שתכנן משרד האוצר, להפחתת מס הכנסה על המשתכרים מעל 20,000 ש"ח, והתנגדותה הייתה אחת הסיבות העיקריות לכך שהמהלך לא יצא לפועל. מנגד, טען שר האוצר שהיא צריכה להעלות את הריבית במשק, שעמדה באותה תקופה על 0.1%, אולם היא לא עשתה כן. הותרת ריבית המשק האפסית על כנה הייתה למעשה החלטה אסטרטגית של פלוג להמשיך את המדיניות שהתווה קודמה בתפקיד, סטנלי פישר במטרה לבלום את התחזקות המטבע המקומי ולתמוך בייצוא. זאת בתקופה שגם הריביות של מרבית הבנקים המרכזיים במערב נשארו גם הן ברמה נמוכה. עם זאת, מדיניות זו הקשתה על שר האוצר לעמוד ביעד הורדת מחירי הדיור שהציב לעצמו מכיוון שהזרימה משקיעים לשוק הנדל"ן. בספטמבר 2014 נבחרה על ידי מגזין "הגלובל פייננס" לאחת מ-7 נגידי הבנקים הטובים בעולם וקיבלה את הציון A על תפקודה. גם בשנת 2015 שמרה על מקומה בצמרת הנגידים הטובים בעולם. במרץ 2018 פרסם בנק ישראל דו"ח המבקר בין היתר את תוכנית מחיר למשתכן של כחלון. לאחר הפרסום טען כחלון כי הדו"ח מוטעה ומתבסס על הערכות שגויות. למחרת נמסר כי משרד האוצר החל לחפש מחליף פוטנציאלי לנגידה. ביולי 2018 הודיעה פלוג לראש הממשלה שלא תתמודד לכהונה נוספת כנגידת בנק ישראל. במכתבה לראש הממשלה הדגישה פלוג את החשיבות הרבה של עצמאותו המקצועית של הבנק, בייחוד במציאות פוליטית משתנה. בהתאם לכך, סיימה את תפקידה ב--12 בנובמבר אותה שנה. ביוני 2019 הוענק לה תואר עמית כבוד מהמרכז האקדמי רופין. כמו כן זכתה באות אבירת איכות השלטון 2019 בקטגוריית הרשות המבצעת מטעם התנועה לאיכות השלטון. עם תום כהונתה כנגידה, הועלתה לדרגת פרופסור מן המניין בחוג לכלכלה באוניברסיטה העברית בירושלים. מלבד זה, היא מכהנת כסגנית-נשיא למחקר בתחומי הממשל והכלכלה במכון הישראלי לדמוקרטיה. בפברואר 2022 מונתה לחברה בוועדת החקירה הממלכתית לרכש הצוללות וכלי השיט. פלוג נשואה בשנית, לפרופ' שאול לאך מהחוג לכלכלה באוניברסיטה העברית בירושלים. לזוג שני ילדים. היא תושבת ירושלים. גור עופר, קרנית פלוג וניצה (קלינר) קסיר, "קליטה בתעסוקה של עולי ברית המועצות בשנת 1990 והלאה: היבטים של שמירה והחלפת משלחי-יד", רבעון לכלכלה 148 (יולי), עמ' 135–179, 1991. קרנית פלוג וניצה (קלינר) קסיר, "עלות העבודה בתעשייה הישראלית", סקר בנק ישראל 67 (יולי), עמ' 21–40, 1992. קרנית פלוג וניצה (קלינר) קסיר, "קליטה בתעסוקה של עולי ברית המועצות בשנת 1990 והלאה – הטווח הקצר", הרבעון לכלכלה, 1993. קרנית פלוג וניצה (קלינר) קסיר (1994), "הציות לחוק שכר המינימום בישראל", סדרת מאמרים לדיון 94.12, בנק ישראל, מחלקת המחקר. דניאל גוטליב, קרנית פלוג וניצה (קלינר) קסיר, ״הצעה לשינוי המדיניות בנושא שכר מינימום״, בנק ישראל, 2000. קרנית פלוג, ניצה (קלינר) קסיר ויונה רובינשטיין, "השפעת שכר המינימום על התעסוקה בענפים עתירי עבודה פשוטה במשק הישראלי", בנק ישראל, 2000. קרנית פלוג, ניצה (קלינר) קסיר וסיגל ריבון, "אבטלה והשכלה בישראל: על מחזורי עסקים, שינויים מבניים ושינויים טכנולוגיים: 1998-1986", רבעון לכלכלה 3 (אוקטובר), עמ' 374–416, 2000. קרנית פלוג, ניצה (קלינר) קסיר, "על עוני, עבודה ומה שביניהם", רבעון לכלכלה 4 (דצמבר), עמ', 516-542, 2001. קרנית פלוג ומישל סטרבצ'ינסקי, ״צמיחה בת קיימא - האם היא מעבר לפינה?", מחלקת המחקר של בנק ישראל, 9 ביולי 2002 קרנית פלוג, ניצה (קלינר) קסיר, ויונה רובינשטיין, "השפעת שכר המינימום על הביקוש לעובדים לא מיומנים ועל התעסוקה הכוללת במשק", בנק ישראל, 2004 קרנית פלוג, ניצה (קלינר) קסיר, "מהי רמת המקסימום לשכר המינימום?", מחלקת המחקר של בנק ישראל, 27 בינואר 2005 קרנית פלוג, ניצה (קלינר) קסיר ואירנה מידן, "חוק משפחות חד -הוריות, היצע עבודה ועוני", רבעון לכלכלה שנה 56, מספר 3 (ספטמבר), עמ' 463–516, 2006 קרנית פלוג ומישל סטרבצ'ינסקי, "צמיחה מתמשכת ומדיניות מקרו-כלכלית בישראל", מחלקת המחקר של בנק ישראל, 4 ביולי 2007 Karnit Flug, Nitsa (Kaliner) Kasir and Ofer Gur, "Absorption of Soviet Immigrants into the Israeli Labor Market: Occupational Substitution and Retention", in: "Immigrants: Liability or Asset?", Naomi Carmon (editor), p. 279-378, 1993. Karnit Flug and Nitsa (Kaliner) Kasir, "Labor Costs in Israeli Industry", Economic Review, Vol. 67, p. 21-44, 1993. Karnit Flug and Nitsa (Kaliner) Kasir, "The Absorption in the Labor Market of Immigrants from the CIS - the Short Run" The Economy Quarterly, 1995. Karnit Flug, Nitsa (Kaliner) Kasir and Ofer Gur, "The Absorption of Soviet Immigrants into the Labour Market: Aspects of Occupational Substitution and Retention", in: "Russion Jews on Three Continents – Migration and Resettlement", Lewin-Epstein, Ro'u and Ritterbans (editors), p. 433-470, 1997. Karnit Flug and Nitsa (Kaliner) Kasir,"Poverty and Employment and the Gulf between them", Israel Economic Review, Vol. 1, p. 55-80, 2003. Karnit Flug and Nitsa (Kaliner) Kasir, "The Single Parent Law, Labor Supply and Poverty", Israel Economic Review, Vol. 4, NO. 1, April, p. 59-110, 2006. מדיה וקבצים בנושא קרנית פלוג בוויקישיתוף מהכתבות בתקשורת המתייחסות אליה: תומר ורון, קרנית פלוג, באתר "פורבס ישראל", 18 במרץ 2013 רנן נצר, ‏פלוג: "לבחון את העלאת גיל הפרישה לגברים מעל ל-67", באתר גלובס, 11 במאי 2013 אסף אורון, הסוד האפל של ד"ר קרנית פלוג, באתר "העוקץ", 1 בספטמבר 2013 אמנון אטד, קרנית פלוג: "חשוב מאוד שפירות הצמיחה יתחלקו בצורה שוויונית יותר", באתר כלכליסט, 13 בנובמבר 2013 קרן מרציאנו, ‏הנגידה קרנית פלוג בריאיון בלעדי לחדשות 2: "נתאמץ להגדיל את היקף הבנייה", באתר ‏מאקו‏, 14 במרץ 2014 מירב ארלוזורוב, מוטי בסוק, ראיון | פלוג: תוכנית מע״מ 0 מנעה ירידה במחירי הדירות, באתר הארץ, 22 בספטמבר 2014 אורי פסובסקי ואמנון אטד, קרנית פלוג: ״אני חיה בשלום עם התואר נגידה חברתית״, באתר כלכליסט, 23 בספטמבר 2014 חגי גולן ועמירם ברקת, ‏קרנית פלוג בריאיון ל"גלובס": "פרשת לאומי מטרידה, אך אנחנו לא מנהלים את הבנק; סביר שמחירי הדירות יתחילו לרדת השנה; ישראל לא חריגה ביוקר המחיה", באתר גלובס, 5 בפברואר 2015 יהודה שרוני, ‏"סל הצריכה הבסיסי לא יקר": ראיון מיוחד עם נגידת בנק ישראל, באתר מעריב אונליין, 7 בפברואר 2015 צופית הרלינג, "חשוב שהפיקוח יהיה נקי מלחצים פוליטיים", באתר "פורבס ישראל", 28 ביולי 2016 יהודה שרוני, ‏"מחירי הדיור הפכו לאתגר": נגידת בנק ישראל בראיון מיוחד, באתר מעריב אונליין, 2 במאי 2017 יעקב אילון‏, קרנית פלוג: "מערכת החינוך לא מכינה את הילדים של היום לשוק העבודה", באתר וואלה, 18 במאי 2017 סבר פלוצקר, "חסרה לנו סולידריות חברתית", באתר "ידיעות אחרונות", 19 בספטמבר 2017 סבר פלוצקר, "חייבים לנצל את התקופה הכלכלית הטובה כדי לטפל בבעיות היסוד", באתר "ידיעות אחרונות", 11 בנובמבר 2017 סבר פלוצקר, "שרי אוצר ממפלגות קטנות רוצים הישגים שיביאו מנדטים", באתר "ידיעות אחרונות", 6 בספטמבר 2018 עמירם ברקת, ‏השפעת בנק ישראל ירדה, היציבות נשמרה והר המט"ח גדל: פלוג מסיימת כהונה סוערת כנגידת בנק ישראל, באתר גלובס, 7 בנובמבר 2018 סמי פרץ ואבי וקסמן, כשמחירי הדירות יצנחו ב-20%, הקרע עם כחלון - ומה גילתה קרנית פלוג בהליכה לבנק ישראל?, באתר TheMarker‏, 8 בנובמבר 2018 גולן פרידנפלד ועמרי מילמן, "הסולידריות החברתית שמאפשרת העלאת מסים הלכה לאיבוד בגלל הפוליטיקאים", באתר כלכליסט, 8 בנובמבר 2018 רן פוני, קרנית פלוג: "רעיון 'האקורדיון' נורא, חייבים מערך אפקטיבי לקטיעת שרשרת ההדבקה", באתר ישראל היום, 23 ביולי 2020 פרק 141: ההצעה של קרנית פלוג, 26 במרץ 2020. קרנית פלוג (1955-), דף שער בספרייה הלאומית מהכתבות שלה בתקשורת: קרנית פלוג וניצה קסיר, ‏שכר המינימום יוצא בהפסדו, באתר גלובס, 13 בנובמבר 1996 קרנית פלוג וניצה קסיר, מהי רמת המקסימום לשכר המינימום, באתר הארץ, 27 בינואר 2005 קרנית פלוג, האתגר: מדיניות מאוזנת, באתר כלכליסט, 28 באוגוסט 2013 קרנית פלוג, בדרך לתפנית במחירי הדירות, באתר TheMarker‏, 31 במרץ 2014 קרנית פלוג: כך צריכה להיראות מערכת הבנקאות הישראלית, באתר TheMarker‏, 30 ביוני 2015 טלי חרותי-סובר, "תקרת הזכוכית היא בתוכנו", באתר TheMarker‏, 7 במרץ 2013 דיאנה בחור ניר, קרנית פלוג לא מתגעגעת לבליעת הרוק מול פוליטיקאים, באתר כלכליסט, 29 בדצמבר 2022 נחמה דואק, "אשראי וטוב להן", ידיעות אחרונות, 25 באוקטובר 2013, עמ' 15. ראו: 'ד"ר קרנית פלוג [box]' בתוך: לילך ויסמן, "מסע החיפושים הסתיים: נתניהו התרצה וחזר להמלצה של סטנלי פישר", גלובס, 21-20 באוקטובר 2013, עמ' 3 יהודה שרוני, האם תהיה לנו נגידה?, באתר nrg‏, 4 באפריל 2011 רועי מנדל וירון דרוקמן, אמה של פלוג: מקווה שתתגבר על מה שצריך, באתר ynet, 20 באוקטובר 2013 ספריית אוניברסיטת קולומביה המלצות הביניים של הוועדה לטיפול בבעיית העוני - אורי יוגב, קרנית פלוג, דניאל גוטליב, ניצה קסיר, יעל אנדורן ובן-דרור יונתן קירשנבאום, ‏נגידת בנק ישראל: "רמת ההוצאה הנמוכה לא תספיק לסגור את הפער בפריון", באתר דבר העובדים בארץ ישראל, 11 בינואר 2018 זאב קליין, סוף עידן פישר: ממחר - פלוג מ"מ זמנית, באתר ישראל היום, 30 ביוני 2013 נתניהו ולפיד החליטו: פלוג - הנגידה הבאה, באתר ynet, 20 באוקטובר 2013 עמירם ברקת, ‏אם זה היה תלוי בכחלון, הגירעון כבר היה 4%, באתר גלובס, 8 במרץ 2019 אתי אפללו, ראיון כלכליסט קרנית פלוג: "המדיניות שלי עובדת. זו עובדה", באתר כלכליסט, 14 בספטמבר 2016 יניב פגוט, ‏יש לה קבלות, באתר גלובס, 17 ביולי 2017 עמר כהן, ‏לא מהחבר'ה, באתר דבר העובדים בארץ ישראל, 8 ביולי 2018 קרנית פלוג נבחרה לאחת מ-7 הנגידים הטובים בעולם, באתר פורבס ישראל אביטל להב, פלוג שוב ברשימת הנגידים הטובים בעולם, באתר כלכליסט, 3 בספטמבר 2015 מורן אזולאי, "במקום באינטרסנטים, נאלצים להילחם בבנק ישראל", באתר ynet, 29 במרץ 2018 צחי שדה, פלוג לנתניהו: "לא אמשיך לכהונה נוספת, יש לשמור על עצמאות בנק ישראל", באתר ynet, 6 ביולי 2018 מקבלי אותות כבוד של המרכז האקדמי רופין, באתר המרכז האקדמי רופין אבירי איכות השלטון לשנת 2019, באתר התנועה לאיכות השלטון אדיר ינקו, הג'וב החדש של קרנית פלוג: מרצה באוניברסיטה העברית, באתר ynet, 7 במרץ 2019 עמירם ברקת, ‏התפקיד החדש של נגידת בנק ישראל לשעבר קרנית פלוג, באתר גלובס, 7 במרץ 2019 עמרי מילמן, פרופ' קרנית פלוג מצטרפת למכון הישראלי לדמוקרטיה, באתר ynet, 1 במאי 2019 גדעון דוקוב, ‏חקירת פרשת הצוללות: אלו שמות חברי הוועדה, בעיתון מקור ראשון, 20 בפברואר 2022